**UDHËZIME PËR APLIKANTËT – ORGANIZATAT E SHOQ****ËRISË CIVILE (OSHC-të)**

**në kuadër të thirrjes publike për OSHC-të për dorëzimin e projekt-propozimeve brenda**

**Programit Rajonal për Demokraci Lokale në Ballkanin Perëndimor 2 (ReLOaD2)**

Maj 2023

Qëllimi i këtyre udhëzimeve është që t’u ofrohen udhëzime të qarta dhe koncize të gjitha OSHC-ve potenciale[[1]](#footnote-2) që aplikojnë në lidhje me paraqitjen e projekt-propozimeve në përputhje me kornizën e thirrjes publike.

1. **Përshkrim i shkurtër për RELOaD2**

Programi Rajonal për Demokracinë Lokale në Ballkanin Perëndimor 2 (ReLOaD2) është një vazhdimësi e iniciativave të mbështetura nga BE - Projekti për Forcimin e Demokracisë Lokale (LOD, 2009-2016) dhe Programi Rajonal i zgjeruar më pas për Demokracinë Lokale në Ballkanin Perëndimor (ReLOaD, 2017-2020). Ashtu si projektet e mëparshme, ky projekt financohet nga Bashkimi Evropian (BE) dhe zbatohet nga Programi për Zhvillim i Kombeve të Bashkuara (UNDP) në gjashtë vende të rajonit: Shqipëri, Bosnje dhe Hercegovinë (BiH), Maqedoninë e Veriut, Malin e Zi, Kosovë[[2]](#footnote-3)\* dhe Serbi.

Qëllimi i përgjithshëm i projektit është të forcojë demokracinë pjesëmarrëse dhe integrimin në BE të Ballkanit Perëndimor, duke forcuar shoqërinë civile dhe duke inkurajuar të rinjtë që të marrin pjesë aktive në procesin e vendimmarrjes dhe duke përmirësuar një mjedis ligjor dhe financiar mbështetës për shoqërinë civile.

Qëllimi specifik i projektit është të forcojë partneritetet ndërmjet autoriteteve lokale dhe shoqërisë civile në Ballkanin Perëndimor, duke përhapur një model të suksesshëm të financimit transparent të projekteve të OSHC-ve (metodologjia LOD[[3]](#footnote-4)), nga buxhetet e qeverisjes lokale, që synon pjesëmarrjen më të madhe qytetare dhe pjesëmarrjen e të rinjve në proceset e vendimmarrjes dhe ofrimi i përmirësuar i shërbimeve në komunitetet lokale.

Në Kosovë, të angazhuara në ReLOaD2, duke u bazuar në një proces aplikimi konkurrues, janë komunat në vijim: Dragash, Fushë Kosovë, Mitrovicë e Jugut, Podujevë, Rahovec, Skenderaj dhe Shtërpcë.

**Objektivi i përgjithshëm i thirrjes publike për projekt-propozimet e OSHC-ve dhe prioritetet e thirrjes publike**

Qëllimi i një thirrjeje publike për OSHC-të është që t’i forcojë më tej partneritetet midis OSHC-ve dhe autoriteteve lokale dhe ta përmirësojë ofrimin e shërbimeve komunale. Fushat e përgjithshme tematike që janë në fokus të Programit ReLOaD2 janë: shërbimet sociale për grupet më të cenueshme, përfshirja sociale, barazia gjinore, mbrojtja e mjedisit, të drejtat e njeriut etj.

**Në këtë thirrje, OSHC-të nga Kosova mund të dorëzojnë projekt propozime, megjithatë prioritet do t'u jepet OSHC-ve që veprojnë në Komunën e Rahovecit.**

Fushat prioritare në komunën e Rahovecit që janë përcaktuar bashkërisht për këtë thirrje publike janë:

**Prioritetet e përgjithshme (LOT 1)**

1. **Rritja e punësimit përmes zhvillimit të turizmit rural dhe agroturizmit**
	1. Përmirësimi i njohurive dhe aftësive për qytetarë në zonat rurale në fushën e agroturizimit
	2. Promovimi i traditave dhe produkteve vendase për zhvillimin e turizmit dhe agroturizmit
2. **Mbështetja për zhvillimin ekonomik përmes promovimit të bujqësisë**
	1. Promovimi i procesit industrial të produkteve bujqësore
	2. Promovimi i aktiviteteve që e mbështesin zhvillimin e bujqësisë
	3. Promovimi i produkteve vendore të bujqësisë me fokus të veçantë në vreshtat vendase
3. **Agropërpunimi si mundësi e zhvillimit lokal**
	1. Promovimi i aktiviteteve të agropërpunimit për krijimin e qëndrueshëm të vendeve të punës
	2. Promovimi i projekteve për të stimuluar dhe lehtësuar zhvillimin e ndërmarrjeve të agropërpunimit
	3. Vlerësimi i potencialit për zhvillimin e sektorit të agropërpunimit

1. **Përkrahja e zejtarëve dhe punimeve artizanale në komunën e Rahovecit**
	1. Mbështetja e zejtarëve dhe promovimi i produkteve lokale nga zonat rurale
	2. Promovimi i produkteve të bëra në shtëpi dhe përcjellja e njohurive te brezat e rinj
	3. Promovimi i ideve të reja për zhvillim të qëndrueshëm të zejtarisë
2. **Përkrahja e personave me aftësi të kufizuara**
	1. Mbështetja e integrimit të personave me aftësi të kufizuar në komunitet
	2. Lehtësimi i qasjes në sistemin arsimor për personat me aftësi të kufizuar
	3. Promovimi i punësimit të grupeve të margjinalizuara
	4. Plotësimi dhe mbështetja e ofrimit të shërbimeve të integruara shëndetësore dhe sociale për personat me aftësi të kufizuara

**Prioritetet e rinisë (LOT 2)**

1. **Angazhimi i të rinjve nga zonat rurale për të rritur pjesëmarrjen dhe ndikimin e tyre në komunitet.**
	1. Ngritja e kapaciteteve e të rinjve për udhëheqje, komunikim, avokim dhe organizim të komunitetit.
	2. Krijimi i mundësive për rrjetëzimi dhe bashkëpunimi me organizata dhe individë të tjerë që ndajnë interesat dhe vlerat e tyre.
	3. Organizimi i fushatave informuese dhe ndërgjegjësuese për të rritur ndërgjegjësimin për problemet me të cilat përballen të rinjtë ruralë dhe për të promovuar pjesëmarrjen e tyre aktive në nismat për zhvillimin e komunitetit.
2. **Edukimi dhe ndërgjegjësimi mjedisor i të rinjve**
	1. Organizimi i kampeve rinore dhe aktiviteteve të tjera në natyrë me theks në temat mjedisore
	2. Zhvillimi i programeve mjedisore të bazuara në komunitet që përfshijnë të rinjtë dhe aktorë të tjerë.
	3. Mbështetja e nismave si mbjellja e pemëve, fushatat e pastrimit dhe eko-turizmi që promovojnë ruajtjen e mjedisit dhe zhvillimin e qëndrueshëm.
3. **Promovimi i aktiviteteve sportive dhe artistike**
	1. Promovimi dhe organizimi i aktiviteteve sportive
	2. Krijimi i klubeve sportive dhe artit për të nxitur dhe zhvillimin e aftësive në art dhe sport.
	3. Organizimi i shfaqjeve teatrale për të prezantuar dhe promovuar talentet
4. **Fuqizimi dhe zhvillimi i rinisë**
	1. Organizimi dhe ofrimi i trajnimeve gjuhësore, TIK dhe aftësive të buta për të rinjtë
	2. Organizimi i vizitave dhe programeve të ekskursionit në Rahovec për të rinjtë nga Kosova dhe rajoni
	3. Krijimi i hapësirave për ushqim gjatë mësimit

Idetë e projektit të ofruara nën prioritetet kryesore janë një mostër e projekteve të mundshme, por jo të kufizuara për idetë e tjera të projektit që lidhen me fushat kryesore prioritare (teksti në ‘Bold’).

Fonde do t'u ndahen atyre OSHC-ve, projektet e të cilave i kontribuojnë zgjidhjes së një apo më shumë prioriteteve, plotësimit të kritereve dhe kushteve të tjera të thirrjes publike.

1. **Fondet (grantet) në dispozicion për projekte**

**LOT 1:** Shuma totale e dedikuar për këtë thirrje është rreth **58,762.42** **EUR** (nga të cilat 20% financohet nga komuna e Podujevës),

**LOT 2**: Shuma totale e dedikuar për këtë thirrje është rreth **30,302.00 EUR**.

derisa vlera e granteve që do të ndahen në kuadër të kësaj thirrjeje publike duhet të jetë midis shumave minimale dhe maksimale në vijim:

* **LOT 1**: shuma minimale: 5,000.00 euro; shuma maksimale: 15,000.00 euro
* **LOT 2**: (shoqatat rinore) shuma minimale 5,000.00 shuma maksimale 10,000.00 EUR.

Kohëzgjatja e projekteve të ndara mund të jetë prej 6 deri në 9 muaj, duke filluar nga shtatori 2023 deri në qershor 2024.

**Aplikanti mund të dorëzojë maksimumi një projekt propozim për LOT në këtë thirrje komunale.**

**Shënim:** Grantet që ndahen në kuadër të kësaj thirrjeje publike mund t’i financojnë shpenzimet administrative[[4]](#footnote-5) dhe shpenzimet e stafit deri në më së shumti 30% të shumës së kërkuar. Shuma totale që ndahet për blerjen e pajisjeve dhe punëve të rindërtimit nuk mund ta tejkalojë 30% të shumës së kërkuar. Minimumi i mbetur prej 40% të fondeve duhet të parashihet për aktivitetet e tjera të projektit. Komuna dhe UNDP e rezervojnë të drejtën për të mos i dhënë të gjitha fondet në dispozicion nëse projekt-propozimet e dorëzuara nga OSHC-të nuk i plotësojnë kriteret.

1. **Informata të përgjithshme rreth thirrjes për projekt-propozime**

**Dokumentacioni i detyrueshëm i projektit** duhet të përmbajë dokumentet e mëposhtme dhe të dorëzohet në një kopje elektronike (në pajisje elektronike USB):

### Projekt-propozimin (në formatin Word - Shtojca 1),

### Ndarjen e buxhetit (në formatin Excel - Shtojca 2),

### Matricën e kornizës logjike (në formatin Word - Shtojca 3),

### Planin e veprimit dhe vizibilitetit (në formatin Excel - Shtojca 4),

**Dokumentet shtesë** janë gjithashtu një pjesë e rëndësishme e dokumentacionit të projektit dhe duhet të dorëzohen në mënyrë që projekt propozimi të vlerësohet. Dokumentacioni shtesë dorëzohet **në të njëjtën pajisje elektronike (USB) në dosjen e shënuar të quajtur "Dokumentacion shtesë"** dhe duhet të përmbajë sa vijon:

* Kopja e skanuar statutit të organizatës (për OSHC-në kryesore të projektit si dhe për partnerët e tjerë të projektit, nëse ka),
* Kopja e skanuar e vlefshme e certifikatës së numrit fiskal (për OSHC-në kryesore të projektit si dhe për partnerët e tjerë të projektit, nëse ka),
* Formulari i skanuar **identifikimit administrativ** i plotësuar (Shtojca 5),
* Formulari i skanuar i **identifikimit financiar** i plotësuar (Aneksi 6),
* **Deklarata e skanuar e plotësuar e përshtatshmërisë** (Shtojca 7),
* Kopja e skanuar e raportit vjetor narrativ të organizatës për vitin paraprak 2022; (përveç nëse organizata është themeluar në vitin aktual),
* Deklarata e skanuar plotësuar e partneritetit (e definuar nga aplikuesit ose e bazuar në formatin e paracaktuar në Shtojcën 8).
* Deklarata e skanuar e plotësuar për financimin e dyfishtë (Shtojca 9)[[5]](#footnote-6)
* Lista e skanuar e plotësuar e kontrollit (Shtojca 10).

**Dokumentet e mëposhtme duhet të dorëzohen në formë të printuar, në të njëjtin zarf/paketë si versioni elektronik (USB) i dokumentacionit të dorëzuar:**

* Kopja e vërtetuar e një certifikate të vlefshme të regjistrimit si organizatë (OSHC) në Kosovë (për OSHC-në kryesore të projektit si dhe për partnerët e tjerë të projektit, nëse ka),
* Kopja e raportit përfundimtar financiar vjetor për vitin paraprak 2022 (bilanci i gjendjes dhe pasqyra e të ardhurave) përveç nëse organizata është themeluar në vitin aktual.

Në rast të miratimit të projekt-propozimit të ndonjë OSHC-je do të kërkohen dokumentet origjinale.

1. **Kush mund të aplikojë?**

Aplikantët e pranueshëm janë:

- Organizatat jofitimprurëse, të themeluara në Kosovë dhe

- me përvojë pune në Komunën e Rahovecit, së paku në një nga prioritetet e thirrjes.

Aplikuesit do të përjashtohen nga pjesëmarrja në thirrjen publike dhe skemën e granteve nëse në kohën e dorëzimit të projekt-propozimeve përfaqësuesi i OSHC-ve janë:

* subjekt i ndonjë konflikti të interesit, sidomos nëse:
* zyrtari komunal/përfaqësuesi i OSHC-ve është anëtar i ndonjë strukture të organizatës aplikuese, bordit të drejtorëve etj.;
* parashihet që zyrtari komunal që është plotësisht i punësuar në komunë të përfshihet në zbatimin e projektit me orar të plotë apo të shkurtuar;
* në projekt parashihen përfitime financiare të drejtpërdrejta ose të tërthorta për zyrtarin komunal/përfaqësuesin i OSHC-ve përmes OSHC-së së shpërblyer në të cilën është i punësuar bashkëshorti/ja, fëmijët, të afërmit e/të tij/saj;
* OSHC-ja aplikuese ka ndonjë lidhje me zyrtarët publikë, anëtarët e komisionit të vlerësimit, etj;
* Është shpallur fajtor/e për dhënie të informatave të rrejshme palës kontraktuese (Programit ReLOaD2) që është parakusht për pjesëmarrje në thirrjen publike, ose nëse aplikuesit nuk i dorëzojnë informatat e kërkuara,
* Është përpjekur të marrë informata konfidenciale, të ushtrojë ndikim mbi komisionin vlerësues ose palën e autorizuar kontraktuese gjatë thirrjes publike dhe/ose procesit të vlerësimit.
1. **Partneritetet dhe përshtatshmëria e partnerit**

Aplikuesit mund të aplikojnë individualisht ose në partneritet me OSHC-të e tjera.

***Organizatat partnere***

Partnerët e pranueshëm të projektit duhet të plotësojnë të njëjtat kritere të përshtatshmërisë sikurse aplikanti kryesor, me përjashtim të përvojës në Komunë **(shih më lart Kush mund të aplikojë?).** Partnerët e aplikuesve marrin pjesë në hartimin dhe zbatimin e projekteve. Shpenzimet që i shkaktojnë ata hyjnë në kuadër të rregullave të njëjta që zbatohen për shpenzimet që i bëjnë vetë aplikuesit.

Kur aplikohet në partneritet, aplikues do të jetë organizata kryesore, ndërsa nëse përzgjidhet si palë kontraktuese (përfituese), ajo do t’i marrë të gjitha përgjegjësitë ligjore dhe financiare për zbatimin e projektit.

**Deklarata e partneritetit duhet të plotësohet saktë dhe të dorëzohet së bashku me aplikacionin.** Formati i partneritetit duhet të përmbajë detaje për të gjitha OSHC-të e përfshira dhe marrëveshjen e partneritetit në të cilën përcaktohet natyra e bashkëpunimit. Rekomandohet që të përdoret forma e deklaratës së partneritetit në shtojcën 8.

**SHËNIM: OSHC-të me bazë në Komunën e Rahovecit me përvojë pune në Komunën e Rahovecit inkurajohen të aplikojnë.**

**OSHC-të duhet të dokumentojnë përvojën e tyre të punës ose në të kundërtën nuk do të merren parasysh për financim; (atyre do t'u jepet një mundësi për të dhënë këtë informacion në paketën e aplikimit/Shtojca 1. Projekt propozimi, duke shpjeguar përputhjen e tyre me këtë kriter përmes ofrimit të raporteve përkatëse, planeve të punës etj. nëse është e aplikueshme).**

***Organizatat shoqëruese***

Organizata dhe/ose institucione të tjera (p.sh. shkolla, kopshte, muze, etj.) mund të përfshihen në projekt. Organizatat e tilla, si organizata shoqëruese, mund të kenë rol aktual në zbatimin e aktiviteteve, por nuk duhet të kenë ndonjë interes financiar apo interes tjetër nga projekti.

1. **Lokacionet**

Projektet e fituara duhet të realizohen ekskluzivisht në territorin e Komunës së Rahovecit dhe në dobi të qytetarëve të saj.

1. **Llojet e projekteve**

Projektet e fituara nga OSHC-të duhet të përgatiten në përputhje me thirrjen publike dhe prioritetet e përcaktuara. Projektet e OSHC-ve duhet të ofrojnë zgjidhje për nevojat specifike të komunitetit lokal dhe grupeve të synuara të identifikuara nga projekti. Për referencë të lehtë, më poshtë është lista e shembujve të veprimeve mbështetëse në secilën fushë të përcaktuar prioritare të thirrjes:

**Prioritetet e përgjithshme**

1. **Rritja e punësimit përmes zhvillimit të turizmit rural dhe agroturizmit**

OSHC organizon punëtori me të rinjtë të zonave rurale për të demonstruar rëndësinë e

punës sezonale e kombinuar me ditët e fushës dhe pjesëmarrjes gjatë korrjes/mbjelljes etj.

1. **Mbështetja për zhvillimin ekonomik përmes promovimit të bujqësisë**

OSHC se në bashkëpunim me komunitetin e bujqëve dhe përpunuesit e produkteve bujqësore ndërmerr aktivitete që promovojnë zhvillimin e bujqësisë, përpunimin dhe promovimin e produkteve vendore

1. **Agropërpunimi si mundësi e zhvillimit lokal**

OShC përmes aktiviteteve ndërgjegjësues promovon ide për zhvillim të qëndrueshëm të zejtarisë, promovon rëndësinë e pjesëmarrjes në agropërpunimi duke dhënë shembuj konkretë të punësimit të qëndrueshëm për të rinjtë, sidomos në profile të ndryshme të sektorit të bujqësisë.

1. **Përkrahja e zejtarëve dhe punimeve artizanale në komunën e Rahovecit**

OSHC përgatit dhe organizon punëtori me zejtarët për marketingun,shitjen e prodhimeve artizanale, rritjen e aftësive për menaxhimin e bizneseve, si dhe mbeshtet organizmin e ngjarjeve të ndryshme për promovimin e produkteve artizanale

1. **Përkrahja e personave me aftësi të kufizuara**

OSHC në bashkëpunim me akteret lokal ndermerr aktivitete që promovojnë dhe mundësojnë integrimin e përsonave me me aftësi të kufizuara përmes rritjes së qasjes në arsim, promovimit të punësimit dhe ofrim të shërbimeve të integruarar për personat me aftësi të kufizuara.

**Prioritetet e rinisë**

1. **Angazhimi i të rinjve nga zonat rurale për të rritur pjesëmarrjen dhe ndikimin e tyre në komunitet.**

OSHC ndërmarrë aktivitete të ndryshme avokuese dhe informuese për ngritjen e kapaciteteve të rinjve nga zonat rurale, mundëson rrjetëzimin dhe bashkëpunimi me organizata dhe individë të tjerë që ndajnë interesat dhe vlerat e tyre.

1. **Edukimi dhe ndërgjegjësimi mjedisor i të rinjve**

OSHC organizon aktivitete në natyrë dhe kampe rinore të fokusuara në tema mjedisore, mbështet iniciativave eko-miqësore si mbjellja e pemëve dhe fushatat e pastrimit, dhe promovimi i zhvillimit të qëndrueshëm nëpërmjet eko-turizmit.

1. **Promovimi i aktiviteteve sportive dhe artistike**

OSHC në bashkpunim me akterët lokal, ndermerr aktivitetet për krijimn dhe promovimin klubeve rekreative që fokusohen në aktivitete sportive dhe art, si dhe organizon ngjarje sportive dhe shfaqje teatrale.

1. **Fuqizimi dhe zhvillimi i rinisë**

OSHC zhvillon dhe zbaton programe dhe aktivitetet specifike për trajnimin e të rinjve, në gjuhën, TIK dhe aftësitë e buta, duke organizuar vizita dhe ekskursione me qëllim pajisjen e tyre me njohuritë, aftësitë dhe përvojat e nevojshme për sukses dhe ndikim pozitiv në komunitet.

Aktivitetet e rregullta të një OSHC-je, ose partneri të projektit, nuk mund të konsiderohen të përshtatshme për këtë thirrje publike. Kjo ka të bëjë me aktivitetet që OSHC-ja i realizon rregullisht çdo vit (p.sh. nëse OSHC-ja e drejton ndonjë qendër të kujdesit ditor, atëherë mbështetja e një aktiviteti të tillë konsiderohet si aktivitet i rregullt. Megjithatë, nëse OSHC-ja propozon aktivitete që synojnë ta përhapin punën e saj duke sjellë më shumë përfitues apo propozon aktivitete të ndryshme dhe të reja me shfrytëzuesit ekzistues të ndonjë qendre të kujdesit ditor, atëherë nuk është aktivitet i rregullt dhe mund të financohet.

Gjithashtu aktivitete të caktuara të projektit mund të bashkëfinancohen nga ana e ndonjë donatori tjetër derisa sigurohet që aktivitetet të cilat financohen nga UNDP të realizohen përbrenda afatit të paraparë kohor. Projekt propozimi duhet të prezantojë qartë se çka financohet nga palët e treta dhe për çka kërkohen mjete nga kjo thirrje (ReLOaD2). Para nënshkrimit të kontratës me UNDP-në, duhet të sigurohet dëshmia mbi disponueshmërinë e mjeteve për bashkëfinancim.

**Aktivitetet e mëposhtme nuk janë të pranueshme:**

* Sponzorizimet individuale për pjesëmarrje në punëtori, seminare, konferenca, kongrese;
* Bursat individuale për studime ose kurse trajnimi;
* Konferencat e herëpashershme (përveç nëse janë të nevojshme për realizimin e suksesshëm të projektit);
* Blerja e pajisjeve dhe punëve të rindërtimit ose rehabilitimit (përveç nëse është e nevojshme për realizimin e suksesshëm të projektit, por, madje edhe atëherë, nuk mund ta tejkalojë maksimumin e lejuar prej 30% të gjithsej buxhetit të projektit);
* Financimi i projekteve të cilat tashmë janë në progres ose janë finalizuar;
* Projektet për përfitim ekskluziv të individëve;
* Projektet që i mbështesin partitë politike;
* Ndarja e ndihmave humanitare;
* Ndarja e granteve për një palë të tretë;
* Projektet që përfshijnë shërbime të caktuara shëndetësore që tashmë mbulohen nga sistemi i kujdesit shëndetësor.

Nëse aktivitetet e mësipërme përbëjnë pjesën kryesore të projektit, komisioni i vlerësimit do të diskualifikojë projektet.

Komisioni i Vlerësimit do të diskualifikojë projektet që nuk janë në përputhje me thirrjen publike për arsyet e mëposhtme:

* + Projektet që zgjasin më pak ose më shumë se kohëzgjatja e parashikuar e projekteve sipas kësaj thirrjeje publike, më e shkurtër se 6 ose më e gjatë se 9 muaj në periudhën gusht 2022 deri në prill 2023;
	+ Projektet me një buxhet të kërkuar nën një minimum prej € 5,000.00 ose mbi një maksimum prej € 15,000.00;
	+ Projektet që nuk realizohen në territorin e komunës së Rahovecit dhe nuk janë për banorët e komunës së Rahovecit;
	+ Projektet që kanë një ndërprerje në zbatimin e aktiviteteve (një ose më shumë muaj gjatë projektit nuk janë aktivitete të planifikuara në projekt);
	+ Projektet buxheti i të cilave nuk është në përputhje me rregullat e kësaj thirrjeje publike.
1. **Numri i projekt-propozimeve dhe granteve për aplikues**

Aplikanti mund të dorëzojë maksimumi një projekt propozim për LOT, i cili përmban të gjitha dokumentet e kërkuara. I njëjti aplikant mund të aplikojë për maksimum 2 thirrje komunale në kuadër të ReLOaD2. Shuma maksimale e fondeve që mund t’i ndahen një OSHC-je aplikuese gjatë kohëzgjatjes së këtij projekti deri në dhjetor 2024 nuk mund t’i tejkalojë 30,000.00 euro.

1. **Ku dhe si të merret e dorëzohet dokumentacioni për aplikim**

Të gjitha informatat dhe verzioni elektronik i të gjithë pakos së dokumenteve për aplikim mund të gjenden në adresat e mëposhtme: [www.ks.undp.org](http://www.ks.undp.orgb), dhe në adresën zyrtare të komunës së Rahovecit <https://kk.rks-gov.net/rahovec/>

Dokumentacioni për thirrjen publike në Komunën e Rahovecit mund të merret nga **data 25 maj 2023 deri më 05 korrik 2023:**

Dokumentet e aplikimit mund të merren:

1. Duke e dërguar një kërkesë për dokumentacionin për aplikim me emrin e OSHC-së së interesuar në këtë adresë të postës elektronike: dafina.B.gashi@rks-gov.net ose personalisht, në adresën:

***Komuna e Rahovecit, Rr. Dëshmorët e Pashtrikut p.n.***

***Zyra për Informim***

1. Një verzion elektronik i dokumentacionit për aplikim po ashtu mund të shkarkohet nga:

Faqja e internetit e komunës (<https://kk.rks-gov.net/rahovec/>)

Faqja e internetit e UNDP-së ([www.ks.undp.org](http://www.ks.undp.org) ) dhe

<https://kosovofunding.org>

1. Ose duke ngarkuar personalisht USB-në me të gjitha formularët e aplikimit gjatë takimit informues "Ditët e hapura" të mbajtur me datë **25 maj 2023.**

Seti i aplikimit përbëhet nga një kopje elektronike (USB) me dokumentacion të veçantë të detyrueshëm dhe shtesë dhe një kopje të dokumenteve që duhet të dorëzohen në formë të printuar. USB me të gjitha materialet e nevojshme për aplikim (përfshirë formularët e printuar), dorëzohet me një zarf të mbyllur me postë rekomande ose personalisht në Komunën e Rahovecit gjatë ditëve të punës (e hënë - e premte), në periudhën nga ora 08.00 deri në orën 15.00, me shënim për projektin ReLOaD2 në adresën:

***Rr. Dëshmorët e Pashtrikut p.n. 21000, Rahovec***

***Zyra për Informim***

Afati i fundit për dorëzimin e aplikacioneve është **data 05 korrik 2023** në orën 15:00. Aplikacionet e pranuara pas afatit të fundit do të merren parasysh vetëm nëse vula postare tregon se ato janë dërguar para afatit të fundit zyrtar.

Aplikacionet e dërguara me anë të ndonjë mjeti tjetër (p.sh. postës elektronike) ose të dërguara në adresa të tjera **nuk do të merren në konsideratë**.

Ana e jashtme e zarfit duhet ta përmbajë emrin e thirrjes publike për projekt-propozime, emrin e plotë dhe adresën e aplikuesit, emrin e plotë të projektit dhe fjalët: **“Mos e hap para hapjes zyrtare".** Komuna do të mbajë evidencë për të gjitha projekt-propozimet e pranuara të OSHC-ve dhe do të lëshojë dëftesa përkatëse.

Para se ta dorëzojnë aplikacionin e plotë, OSHC-të aplikuese këshillohen që të vërtetojnë se dokumentacioni/aplikacioni i kërkuar është plotësuar. Kjo bëhet duke e plotësuar listën e kontrollit (Shtojca 10) e cila është pjesë përbërëse e aplikacionit.

1. **Informacione shtesë**

***Seancat informuese (ditët e hapura)*** do të mbahen në Komunën e Rahovecit më datat **25 maj 2023 ne ora 10:00 paradite, duke pasuar ne te njëjtën dite me trajnim mbi Ciklin e Menaxhimit te Projektit (CMP), pastaj me 26, 29 dhe 30 maj 2023 në** **Sallën e Asamblesë Komunale, duke filluar prape nga ora 10:00**.

Qëllimi i trajnimit është të forcojë kapacitetet e organizatave për të hartuar dhe zbatuar projekte që kontribuojnë në zhvillimin lokal dhe ofrimin e shërbimeve, si dhe të aplikojnë aftësitë e nevojshme për zhvillimin e ideve të projektit, shkrimin efektiv të projektit, monitorimin dhe vlerësimin e zbatimit të projektit përmes punës praktike. Në rast të interesimit të madh të OSHC-ve, seanca do të përsëritet. Rregullat dhe propozimet e thirrjes publike do të prezantohen në secilën seancë, së bashku me prezantimin e gabimeve të zakonshme që OSHC-të i bëjnë kur aplikojnë. Seancat informuese do të zhvillohen gjatë thirrjes publike.

Do të organizohet trajnimi mbi Ciklin e Menaxhimit të Projektit (CMP) për OSHC-të me fokus në përgatitjen e propozimeve (aplikimit për projekt, buxhetit, kornizën logjike dhe planin e veprimit).

Gjatë tërë kohëzgjatjes së ***thirrjes publike do të ofrohet mbështetje nga ekspertët/mentorët.*** Ndihma do të jetë e hapur dhe publike, ndërsa orari, duke përfshirë datën dhe orën, do të ndahet nëpërmjet faqes së internetit të komunës. Për qëllime të transparencës, procesverbali i takimeve me mentorin do të publikohet në ueb faqen e Komunës së Rahovecit. Kjo do ta bëjë të disponueshme informacionin për OSHC-të që nuk kanë mundur të marrin pjesë në takimet me mentorin.

Përveç kësaj, të gjitha pyetjet që kanë të bëjnë me thirrjen publike mund të dorëzohen përmes postës elektronike në adresën e mëposhtme: registry.ks@undp.org duke iu referuar thirrjes publike. Pyetjet mund të dorëzohen deri më **27 qershor 2023**, ndërsa përgjigjet do të jepen me shkrim brenda tri (3) ditëve të punës pas datës së pranimit. Për qëllime të transparencës, të gjitha përgjigjet do të publikohen në faqen e internetit të UNDP-së ([www.ks.undp.org](http://www.ks.undp.org)).

Gjithashtu, dokumenti “Pyetjet më të shpeshta” do të publikohet në faqen e Komunës dhe UNDP-së gjatë thirrjes publike, së bashku me dokumentet e tjera të Thirrjes Publike. Dokumenti synon të ofrojë ndihmë shtesë për aplikantët në mënyrë që të kenë një pasqyrë të pyetjeve të bëra më parë që aplikantët kishin gjatë thirrjeve të mëparshme.

1. **Vlerësimi dhe përzgjedhja e projekt propozimeve**

Aplikacioni do të vlerësohet në përputhje me sa vijon:

(1) Kriteret administrative:

* Aplikacioni plotësohet sipas Listës së Kontrollit;
* Dokumentacioni i projektit dorëzohet në formën e kërkuar me kopje elektronike (pajisje elektronike USB);
1. Kushtet që kanë të bëjnë me OSHC-në aplikuese, partnerin dhe aktivitetet:
* Vërtetimi se aplikuesi, partneri (dhe bashkëpunëtorët, nëse ka) dhe aktivitetet i plotësojnë kushtet e përcaktuara në kapitujt 3,4,5,6,7,8 dhe 9.

(3) Vlerësimi i cilësisë së projektit ideor dhe vlerësimi financiar:

Vlerësimi i cilësisë së projektit ideor, duke përfshirë buxhetin e propozuar, do të bëhet sipas kritereve të përcaktuara në Tabelën e Vlerësimit, e cila është pjesë përbërëse e këtij dokumenti.

 Janë dy lloje të kritereve të vlerësimit: **Kriteret e përzgjedhjes** dhe **kriteret e ndarjes së fondeve**

Qëllimi i **kritereve të përzgjedhjes** është vlerësimi i aftësive financiare dhe operacionale të aplikuesve për t’u siguruar se ata:

* Kanë fonde të qëndrueshme dhe të mjaftueshme për aktivitetet e rregullta të tyre gjatë tërë periudhës së zbatimit të projektit;
* I posedojnë kapacitetet profesionale dhe kualifikimet e nevojshme për zbatimin e suksesshëm të projektit. E njëjta vlen edhe për partnerët e aplikuesit.

**Kriteret e ndarjes së fondeve** sigurojnë që cilësia e projekteve të paraqitura vlerësohet në bazë të fushave prioritare të përcaktuara dhe se fondet miratohen në bazë të aktiviteteve që e maksimizojnë ndikimin e përgjithshëm të kësaj thirrjeje publike. Këto kritere i referohen rëndësisë së projektit të propozuar, përshtatjes së projektit me qëllimin e thirrjes publike dhe fushat prioritare, cilësinë e projektit, rezultatet e pritshme, qëndrueshmërinë e projektit dhe kosto-efektivitetin e fondeve të kërkuara.

***Sistemi i vlerësimit:***

Kriteret e notimit ndahen në rubrika dhe nën-seksione. ***Secili nën-seksion duhet të vlerësohet me nota të caktuara nga 1 deri në 5 në këtë mënyrë: 1 = shumë keq; 2 = keq; 3 = përshtatshëm; 4 = mirë; 5 = shumë mirë.*** Çdo anëtar i komisionit e plotëson një tabelë të vlerësimit individual, ndërsa të gjithë anëtarët e nënshkruajnë tabelën e vlerësimit përmbledhës për secilin projekt-propozim. Rangimi i projekt-propozimeve bëhet në atë mënyrë që projekt-propozimi i radhitur si i pari është ai me notën më të lartë, i pasuar nga projekt-propozimi me notën tjetër më të ulët e deri te projekt-propozimi me notat më të ulëta.

Vetëm projektet me rezultate prej 50 ose më shumë do të merren në shqyrtim të mëtejshëm, meqë propozimet nën këtë prag nuk i kanë përmbushur standardet e përcaktuara.

Për t'u marrë në konsideratë për financim, projektet me buxhet prej mbi 10,000.00 euro duhet të marrin 75 ose më shumë pikë gjatë procesit të vlerësimit. Projektet me buxhet prej mbi 5,000.00 euro dhe deri me 10,000.00 euro (LOT 1 dhe LOT 2 (asociacionet e rinise) duhet te marrin prej 50 dhe me shume pika. Vendimi për aprovimin e grantit bazohet në numrin total të projekteve që mund të financohen në kuadër të fondeve në dispozicion. Këto kufizime janë vendosur në mënyrë që të përcaktohet cilësia minimale e projekt-propozimeve dhe të sigurohet vlera më e mirë për para.

**Tabela e Vlerësimit**

|  |  |  |
| --- | --- | --- |
| **Seksioni**  | **Pikët maksimale** | **Pikët e marra** |
| 1. Kapacitetet financiare dhe operative | 15 |  |
| 1.1 A kanë aplikanti dhe partnerët **përvojë të mjaftueshme në menaxhim projektesh?** | 5 |  |
| 1.2 A kanë aplikanti dhe partnerët **kapacitete të mjaftueshme profesionale dhe përvojë të dokumentuar në komunë?** (njohuri specifike në fushën relevante dhe demonstrim i përvojës së punës)[[6]](#footnote-7) | 5 |  |
| 1.3. A kanë aplikanti dhe partnerët **kapacitete të mjaftueshme menaxhuese?** (përfshirë stafin, pajisjet dhe kapacitetet për menaxhim financiar)?(për LOT1: Nëse aplikanti ose partneri kane menaxhuara shumat që janë 50% e vlerës së kërkuar të projektit duhet të marrin 1 pikë; 75% mbart 3 pikë, dhe 100% e më shumë numrin maksimal të pikëve). | 5 |  |
| **2. Relevanca** | 25 |  |
| 2.1. Sa relevant është projekti krahasuar me **synimin** dhe me një apo më shumë përparësi e përcaktuara në thirrjen publike?Shënim: 5 pikë (shumë mirë) mund të jepen vetëm nëse projekti trajton të paktën njërën prej përparësive. | 5 |  |
| 2.2 A janë palët e interesit të përcaktuara qartë dhe të zgjedhura në mënyrë strategjike (agjentët, përfituesit përfundimtarë, **grupet e synuara)?** | 5 |  |
| 2.3 A janë nevojat e grupit të synuar dhe përfituesve përfundimtarë të përcaktuara qartë dhe a i trajton projekti ato në mënyrën e duhur? | 5 |  |
| 2.4 A përfshin projekti vlerë të shtuar, si qasje inovative dhe modele të praktikës së mirë? | 5 |  |
| 2.5 A i mbështet projekti grupet në nevojë? (Promovimi i barazisë gjinore dhe i fuqizimit të grave, mbrojtja e mjedisit, bashkëpunimi ndërkombëtar, rinia, etj.) | 5 |  |
| **3. Metodologjia** | 20 |  |
| 3.1 A përshtaten **plani i aktiviteteve** dhe **aktivitetet** e propozuara në mënyrë logjike dhe praktike me qëllimet dhe rezultatet e pritshme? | 5 |  |
| 3.2 Sa konsistente është skema e përgjithshme e projektit? (veçanërisht, a e pasqyron analizën e problemeve të identifikuara, faktorët e mundshëm të jashtëm) | 5 |  |
| 3.3 A është i kënaqshëm **niveli i përfshirjes së partnerëve** në zbatimin e projektit? Shënim: nëse nuk ka asnjë partner pikët e përfituara do të jenë 1. | 5 |  |
| 3.4 A janë përfshirë në projekt **tregues objektivisht të matshëm**? | 5 |  |
| **4. Qëndrueshmëria** | 25 |  |
| 4.1 A do të kenë veprimtaritë e propozuara **ndikim konkret** tek grupet e synuara? | 5 |  |
| 4.2 A do të ketë projekti **ndikime të shumëfishta**? (përfshirë mundësinë e zbatimit në grupe të tjera të synuara ose në vende të tjera dhe/ose shtrirjen e ndikimit të veprimtarive si dhe shkëmbimin e informacionit për përvojën e fituar gjatë zbatimit të projektit) | 5 |  |
| 4.3 A janë rezultatet e pritshme të veprimtarive të sugjeruara **të qëndrueshme nga ana institucionale**? (a do të ekzistojnë strukturat që mundësuan veprimtaritë e projektit pas përfundimit të projektit? A do të ketë pronësi lokale mbi rezultatet e projektit?) | 5 |  |
| 4.4 A janë rezultatet e **pritshme të qëndrueshme**? (aty ku është rasti, përmendni ndikimin strukturor të veprimtarive të zbatuara – përmirësime në kuadrin ligjor, metoda, kodin e sjelljes, etj.) | 5 |  |
| 4.5 A ka mundësi që rezultatet/arritjet e pritshme afatgjata do të ndikojnë në kushtet ekonomike lokale dhe/ose cilësinë e jetës në zonën e synuar? | 5 |  |
| **5. Buxheti dhe efikasiteti i kostos** | 15 |  |
| 5.1 A është i kënaqshëm raporti ndërmjet shpenzimeve të parashikuara dhe rezultateve të pritshme? | 5 |  |
| 5.2 A është kostoja e sugjeruar e nevojshme për zbatimin e projektit? | 5 |  |
| 5.3 Buxheti* a është buxheti i qartë dhe a përfshin edhe pjesën përshkruese? (përfshirë shpjegimet për pajisjet teknike)
* a përmbushet parimi që kostoja administrative dhe e personelit nuk mund të jetë mbi 30% e buxhetit total?
* a është buxheti me ndjeshmëri gjinore?
* a janë përfshirë CV-të dhe përshkrimet e punës, aty ku është e nevojshme?
 | 5 |  |
| **Pikët totale maksimale** | 100 |  |

**Shënim për seksionin 1 të tabelës së vlerësimit - Kapacitetet financiar dhe operacional te aplikuesit**

**LOT 1** - Në rast se gjithsej pikët në seksionin 1 janë më pak se 10, projekt-propozimi do të përjashtohet nga procesi i vlerësimit të mëtejmë, pasi që organizata nuk i ka kapacitetet minimale për ta siguruar zbatimin cilësor të projektit të propozuar.

**LOT 2** - Në rast se gjithsej pikët në seksionin 1 janë më pak se 5, projekt-propozimi do të përjashtohet nga procesi i vlerësimit të mëtejmë, pasi që organizata nuk i ka kapacitetet minimale për ta siguruar zbatimin cilësor të projektit të propozuar.

**Shënim për seksionin 2. Relevanca**

**LOT 1** - Në rast se gjithsej pikët në seksionin 2 janë më pak se 18, projekt-propozimi do të përjashtohet nga shqyrtimi i mëtejmë, pasi që pikët nënkuptojnë se, edhe pse aplikuesi i plotëson kapacitetet

financiare dhe operacionale, koncepti i projektit nuk është relevant apo nuk është në përputhje me prioritetet e thirrjes publike dhe projekti nuk i trajton nevojat e komunitetit lokal.

**LOT 2** - Në rast se gjithsej pikët në seksionin 2 janë më pak se 12, projekt-propozimi do të përjashtohet nga shqyrtimi i mëtejmë, pasi që pikët nënkuptojnë se, edhe pse aplikuesi i plotëson kapacitetet financiare dhe operacionale, koncepti i projektit nuk është relevant apo nuk është në përputhje me prioritetet e thirrjes publike dhe projekti nuk i trajton nevojat e komunitetit lokal.

**Njoftim për** **rezultatet e thirrjes publike**

Të gjithë aplikuesit, pavarësisht se a aprovohen apo refuzohen projekt-propozimet e tyre për financim, do të njoftohen me shkrim për rezultatet brenda 30 ditëve pas mbylljes së thirrjes publike. Rezultatet do të publikohen në faqen e internetit të Komunës së Rahovecit (<https://kk.rks-gov.net/rahovec/>), në tabelën e njoftimeve të komunës dhe në faqen e internetit të UNDP-së ([www.ks.undp.org](http://www.ks.undp.org) ). Vendim për refuzimin e një projekt-propozimi do të merret nëse:

* OShC-ja aplikuese, ose njëri apo më shumë nga partnerët e saj, nuk i plotësojnë kriteret e thirrjes publike;
* Aktivitetet e projektit janë të papranueshme (p.sh. aktivitetet e propozuara i tejkalojnë suazat e thirrjes publike, kohëzgjatja e projektit e tejkalon periudhën kohore maksimale të lejuar ose është më pak se minimumi, shuma e fondeve të kërkuara e tejkalon shumën maksimale ose është më e ulët se minimumi etj.);
* Projekt-propozimi nuk ka qenë relevant; kapacitetet financiare dhe operacionale të aplikuesit nuk janë të mjaftueshme ose projektet e përzgjedhura për financim kanë qenë superiore (kanë marrë nota më të larta);
* Cilësia e projekt-propozimit ka qenë teknikisht dhe financiarisht më e ulët krahasuar me projektet e përzgjedhura për financim.

**Kushtet që kanë të bëjnë me zbatimin e projektit të OSHC-së pas aprovimit zyrtar**

Pas vendimit për dhënien e grantit për një organizatë të shoqërisë civile, projekti i së cilës është miratuar, UNDP do të ofrojë një kontratë të përshtatshme për zbatimin e projektit. Organizatat e shoqërisë civile, projektet e të cilave miratohen, do t'u kërkohet të përkthejnë projekt propozimin, rishikimin e buxhetit, kornizën logjike dhe planin e veprimit në anglisht dhe t'ia dorëzojnë UNDP-së në mënyrë elektronike përpara nënshkrimit të kontratës.

Përpara nënshkrimit të kontratës së UNDP-së, projekti ReLOaD2 Kosovë ka të drejtë të kërkojë nga organizata e shoqërisë civile që të bëjë ndryshime të caktuara në propozim-projektin në mënyrë që të jetë në përputhje me rregullat dhe procedurat për zbatimin e projektit ReLOaD2 KOS në komunat partnere.

**LISTA E SHTOJCAVE**

**Shtojca 1** Projekt Propozimi

**Shtojca 2** Ndarja e Buxhetit

**Shtojca 3** Korniza Logjike

**Shtojca 4** Plani i Aktivitetit dhe Vizibilitetit

**Shtojca 5** Forma Identifikuese Administrative

**Shtojca 6** Forma Identifikuese Financiare

**Shtojca 7** Deklarata e Përshtatshmërisë

**Shtojca 8** Deklarata e Partneritetit (në rast se aplikohet)

**Shtojca 9** Deklarata për financimin e dyfishtë

**Shtojca 10** Lista Kontrolluese

**Shtojca 11** Objektivat e Zhvillimit të Qëndrueshëm (OZHQ)

**Shënim për OZHQ-të:** Dokumenti “Objektivat e Zhvillimit të Qëndrueshëm” (Shtojca 11) ka karakter informativ për organizatat e shoqërisë civile me synimin për ta bërë më të lehtë për OSHC-të vendosjen e objektivave të projektit dhe lidhjen e tyre me qëllimet globale të zhvillimit të qëndrueshëm.

1. Siç thuhet në Kodin e Praktikës së Mirë të Pjesëmarrjes Civile në Procesin e Vendimmarrjes të Këshillit të Evropës (KE) 1, termi "pjesëmarrje qytetare" u referohet OJQ-ve dhe "shoqërisë civile të organizuar, duke përfshirë grupet vullnetare, organizatat jofitimprurëse, shoqatat , fondacionet, organizatat bamirëse si dhe grupet gjeografike apo grupet e bashkësive të interesit dhe avokimit” që i kontribuojnë në mënyrë aktive zhvillimit dhe realizimit të demokracisë dhe të drejtave të njeriut. [↑](#footnote-ref-2)
2. \* Për Bashkimin Evropian, ky përcaktim është pa paragjykuar pozicionin rreth statusit dhe është në përputhje me Rezolutën 1244/1999 të KS të OKB-së dhe opinionin e GJND-së mbi Deklaratën e Pavarësisë së Kosovës. Për UNDP-në, të gjitha referencat për Kosovën do të kuptohen në kontekstin e Rezolutës 1244/1999 të KS të OKB-së. [↑](#footnote-ref-3)
3. <https://www.ks.undp.org/content/kosovo/en/home/operations/projects/poverty_reduction/regional-programme-on-local-democracy-in-the-western-balkans--re.html> [↑](#footnote-ref-4)
4. Shpenzimet e përgjithshme dhe administrative përfshijnë të gjitha shpenzimet pa shitje. Këto shpenzime përfshijnë gjërat siç janë, pagat e menaxhmentit, tarifat e kontabilitetit dhe shpenzimet e tjera që përdoren për ta drejtuar projektin. [↑](#footnote-ref-5)
5. Komisioni i Vlerësimit rezervon të drejtën të verifikojë nëse projekt propozimet e dorëzuara të të gjithë aplikantëve dhe bashkë-aplikantëve financohen/mbështeten nga donatorë të tjerë. [↑](#footnote-ref-6)
6. Demonstrimi i përvojës së punës nënkupton dorëzimin e raporteve narrative vjetore duke përfshirë financat, planet e punës, materialet e vizibilitetit ose dokumentet tjera mbështetëse për aktivitetet e realizuara në komunën e caktuar. [↑](#footnote-ref-7)